P. Farkas, poslanec: (2001-11-09):
J. Migaš, predseda NR SR: Panie poslankyne, páni poslanci, pokračujeme hlasovaním o tom, aby sme rokovali o tomto zákone v treťom čítaní. Hlasujeme. Hlasujeme. (Hlasovanie.) Prítomných je 110 poslancov, za 87, proti nikto, zdržali sa 18, nehlasovali 5. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto  z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem  rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujme. Hlasujeme o návrhu zákona ako o celku. (Hlasovanie.) Prítomných je 114 poslancov, za 86, proti 2, zdržalo sa 25, nehlasoval 1. Konštatujem, že sme schválili vládny návrh zákona, ktorým sa  mení a dopĺňa zákon č. 366/1999 Z. z. o daniach z príjmov v znení neskorších predpisov. Pristúpime k hlasovaniu o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní, o poplatkoch a o zmenách v sústave územných finančných orgánov v znení neskorších predpisov , tlač 1081. Spravodajcom je pán poslanec Maňka. Nech sa páči. Môžeme pristúpiť k hlasovaniu? Nech sa páči, uvádzajte hlasovanie. V. Maňka, poslanec: Vážené pani poslankyne, vážení páni poslanci, budeme najprv hlasovať o bodoch spoločnej správy, budeme hlasovať jedným hlasovaním o bodoch č. 1 až 15 s tým, že gestorský výbor ich odporúča schváliť. J. Migaš, predseda NR SR: Prezentujme sa a hlasujme. Panie poslankyne hlasujeme o bodoch zo spoločnej správy 1 až 15 s odporúčaním gestorského výboru  schváliť ich. Hlasujeme o tlači 1081. Hlasujeme teraz o bodoch 1 až 15 s odporúčaním gestorského výboru schváliť ich. (Hlasovanie.) Prítomných je 103 poslancov, za 101, proti nikto, nikto sa nezdržal,  nehlasovali 2. Konštatujem, že sme tento návrh schválili. Ďalšie návrhy, nech sa páči. V. Maňka, poslanec: Budeme hlasovať o bode č. 16 spoločnej správy, ktorý síce gestorský výbor odporučil schváliť, ale je to termín účinnosti, ktorý by sme nezvládli, tak ako je v spoločnej správe. V rozprave potom je navrhnutý iný termín. J. Migaš, predseda NR SR: Hlasujeme o bode č. 16 zo spoločnej správy. Ide o účinnosť tohto zákona. Hlasujeme o bode č. 16. (Hlasovanie.) Prítomných je 106 poslancov, za 20, proti 59, zdržalo sa 25, nehlasovali 2. Konštatujem, že sme tento návrh neschválili. Ďalej. V. Maňka, poslanec: Týmto sme vyčerpali hlasovanie o bodoch spoločnej správy a budeme hlasovať o pozmeňujúcich návrhoch, ktoré zazneli v rozprave. V rozprave ako prvý som vystúpil so svojimi návrhmi ja, predložil som tri návrhy, budeme hlasovať o všetkých troch jednotlivo iba kvôli tomu, že je medzi nimi aj termín účinnosti, tak aby to bolo z mojej strany férové, aby sme mohli zaujať ku každému osobitné stanovisko. Najprv budeme hlasovať k pozmeňujúcemu návrhu č. 1. J. Migaš, predseda NR SR: Prezentujme sa a hlasujme o prvom pozmeňujúcom návrhu pána poslanca Maňku. Hlasujeme o prvom pozmeňujúcom návrhu pána poslanca Maňku. Hlasujeme o prvom pozmeňujúcom návrhu. (Ruch v sále.) Pani poslankyňa, hlasujeme o tlači 1081. A hlasujeme o pozmeňujúcich  návrhoch, ktoré boli prednesené v rozprave. Hlasujeme o prvom pozmeňujúcom návrhu pána poslanca Maňku, ja som to uviedol dvakrát. Hlasujeme, čiže hlasovanie sa uskutočnilo 104 a 102 poslancov bolo za prítomných. Tento návrh sme schválil. Ďalší. V. Maňka, poslanec: Budeme hlasovať o mojom pozmeňujúcom návrhu, ktorý som predložil pod bodom č. 2. J. Migaš, predseda NR SR: Hlasujeme o druhom pozmeňujúcom návrhu pána poslanca Maňku, o druhom, ktorý predniesol v rozprave k tlači 1081. (Hlasovanie.) Prítomných je 109 poslancov, za 107, proti nikto, zdržal sa 1, nehlasoval 1. Druhý návrh sme schválili. Tretí. V. Maňka, poslanec: Budeme hlasovať o mojom pozmeňujúcom návrhu č. 3, ktorý sa týka účinnosti zákona. J. Migaš, predseda NR SR: Čiže hlasujeme o treťom pozmeňujúcom návrhu, ktorý sa týka účinnosti zákona. Prvý sme neschválili zo spoločnej správy. Hlasujeme o novom návrhu o účinnosti. (Hlasovanie.) Prítomných je 107 poslancov, za 105, proti nikto, zdržal sa 1, nehlasoval 1. Tento návrh sme schválili. Ďalšie. V. Maňka, poslanec: Ďalší je pozmeňujúci návrh  pána poslanca Orosza, ktorý  predniesol jeden pozmeňujúci návrh a jeden návrh na uznesenie. O tom návrhu na uznesenie budeme hlasovať nakoniec, teraz budeme hlasovať o pozmeňujúcom návrhu pána poslanca Orosza. J. Migaš, predseda NR SR: Hlasujeme o prvom pozmeňujúcom návrhu pána poslanca Orosza. Hlasujeme. Druhý je návrh  na uznesenie, to bude po odhlasovaní zákona ako o celku, potom bude ešte návrh na uznesenie. O tom budeme hlasovať neskôr. (Hlasovanie.) Prítomných je 111 poslancov, za 68, proti nikto, zdržali sa 40, nehlasovali 3. Tento návrh sme  schválili. Ďalší. V. Maňka, poslanec: Budeme hlasovať o pozmeňujúcom návrhu pána poslanca Halmeša. J. Migaš, predseda NR SR: Jeden pozmeňujúci návrh predniesol pán poslanec Halmeš. Hlasujeme o jeho pozmeňujúcom návrhu. (Hlasovanie.) Prítomných je 109 poslancov, za 107, proti nikto, zdržal sa 1, nehlasoval 1. Tento návrh pána poslanca Halmeša sme schválili. Ďalší. V. Maňka, poslanec: Týmto sme vyčerpali všetky pozmeňujúce návrhy, ktoré zazneli v rozprave. Vážený pán predseda, mám poverenie gestorského výboru, aby som navrhol posunúť návrh zákona do tretieho čítania. J. Migaš, predseda NR SR: Hlasujeme o tomto návrhu. Hlasujeme o návrhu spravodajcu, aby sme o tomto zákone rokovali v treťom čítaní. Hlasujeme. (Hlasovanie.) Prítomných je 110 poslancov, za 87, proti 1, zdržalo sa 21, nehlasoval 1. Konštatujem, že sme tento návrh schválili. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Nikto nechce vystúpiť v súlade s § 85. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujeme. Hlasujeme o zákone ako o celku a potom bude uznesenie, ktoré navrhol pán poslanec Orosz. (Hlasovanie.) Prítomných je 112, za 83, proti 1, zdržalo sa 24, nehlasovali 4. Konštatujem, že sme schválili vládny návrh zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Teraz uznesenie. V. Maňka, poslanec: V rozprave zaznel návrh na uznesenie Národnej rady Slovenskej republiky. Ja vám ho prečítam, je krátke a budeme o ňom hlasovať. Národná rada Slovenskej republiky, bolo tu ukladá, ale nemôžeme pani ministerke ukladať, tak to meníme na žiada ministerku financií Slovenskej republiky správu o doterajších skúsenostiach Ministerstva financií Slovenskej republiky a daňových orgánov z uplatňovania postupu podľa § 40 zákona č. 511/1992 Zb. v znení neskorších predpisov v praxi. Termín do 60 dní. J. Migaš, predseda NR SR: Prezentujme sa a hlasujme o uvedenom návrhu pána poslanca Orosza. Hlasujeme. (Hlasovanie.) Prítomných je 112 poslancov, za 108, proti nikto, zdržali sa 3, nehlasoval 1. Konštatujem, že sme uvedené uznesenie schválili. Nasleduje hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z. , tlač 1111. Hlasujeme o tlači 1111. Spravodajcom je pán poslanec Brocka. Nech sa páči, uveďte hlasovanie, pán poslanec.